**ΕΝΔΕΙΚΤΙΚΕΣ ΑΠΑΝΤΉΣΕΙΣ ΣΤΟ ΕΡΩΤΗΜΑ Γ΄ (ΕΡΜΗΜΕΥΤΙΚΌ ΣΧΌΛΙΟ)**

Οι διατυπώσεις του ερωτήματος Γ΄ μπορεί ενδεικτικά να είναι:

**Α. Να διατυπώσετε το ερμηνευτικό σας σχόλιο για το ποίημα/αφήγημα κ.λπ.**

Ο μαθητής:

* Εντοπίζει και καταγράφει το κύριο θέμα του λογοτεχνικού κειμένου.
* Παρουσιάζει τη θέση του ποιητικού υποκειμένου/αφηγητή απέναντι στο συγκεκριμένο ζήτημα συνδυάζοντάς το με το συναισθηματικό κλίμα του κειμένου.
* Τεκμηριώνει τις παραπάνω απαντήσεις με αναφορές στο κείμενο ή σε συγκεκριμένους κειμενικούς δείκτες.
* Επιλογικά αναφέρει τη δική του τοποθέτηση στο κύριο θέμα/ ερώτημα του λογοτεχνικού κειμένου.

**Β. Να σχολιάσετε εκείνο το θέμα, από όσα θέτει το κείμενο, που κρίνετε πιο σημαντικό. Να τεκμηριώσετε τη θέση σας.**

Ο μαθητής:

* Εντοπίζει τα θέματα που προκύπτουν από το κείμενο και καταγράφει το σημαντικότερο, αυτό που υπερισχύει στο κείμενο.
* Σχολιάζει το συγκεκριμένο θέμα σύμφωνα με τις διαστάσεις που του διαμορφώνει το ποιητικό υποκείμενο/ο αφηγητής χωρίς προσωπικά σχόλια.
* Τεκμηριώνει την επιλογή του με κειμενικές αναφορές (έκταση φαινομένου, πιθανή διαχρονικότητά του, βαθμό επηρεασμού ...).

**Γ. Ποιο είναι το ερώτημα που, κατά τη γνώμη σας, θέτει το κείμενο «mal du depart» του Νίκου Καββαδία; Ποια είναι η απάντηση του ποιητικού υποκειμένου σ’ αυτό; Ποια είναι η δική σας απάντηση;**

Ο μαθητής:

* Εντοπίζει το ερώτημα που θέτει το κείμενο.
* Παρουσιάζει την απάντηση που διατυπώνει το ποιητικό υποκείμενο για το ερώτημα που το ίδιο έχει θέσει, στηριζόμενος σε συγκεκριμένες κειμενικές αναφορές.
* Καταγράφει την προσωπική του τοποθέτηση στο ερώτημα που έχει τεθεί στο συγκεκριμένο κείμενο.

**Δ. «Θεσσαλονίκη, Μέρες του 1969 μ.Χ.»: Ποιο είναι το ερώτημα που προκύπτει, κατά τη γνώμη σας, από τους στίχους 15 και 17 του ποιήματος; Αυτό το θέμα τι σημαίνει για σας;**

Ο μαθητής:

* Εντοπίζει εστιασμένα, αυστηρά και απόλυτα, στους συγκεκριμένους στίχους το ερώτημα που τίθεται.
* Κατανοεί, καταγράφει και αναλύει το ερώτημα τεκμηριώνοντας με τους πιο κατάλληλους/ενδεδειγμένους/αντιπροσωπευτικούς κειμενικούς δείκτες.
* Αναπτύσσει την προσωπική του ανταπόκριση στο θέμα που αναδείχτηκε στους δοθέντες στίχους.

**Ε. «Ένα παιδί μετράει τα άστρα»: Να παρουσιάσετε τη συναισθηματική κατάσταση του δασκάλου, όπως αυτή εμφανίζεται στο απόσπασμα. Εννοείται ότι η γνώμη σας είναι ανάγκη να στηριχθεί σε δείκτες του κειμένου.**

Ο μαθητής:

* Ανιχνεύει με προσοχή και αποδίδει με κάθε λεπτομέρεια και γλωσσική ευστοχία τα συναισθήματα του ήρωα, όπως αυτά παρουσιάζονται στο συγκεκριμένο απόσπασμα.
* Στηρίζει την απάντησή του σε κειμενικούς δείκτες που τεκμηριώνουν τη συναισθηματική κατάσταση στην οποία έχει περιέλθει ο ήρωας.

Κριτήρια πληρότητας στην απάντηση του Γ΄ ερωτήματος

1. Κατανόηση και ερμηνεία του λογοτεχνικού κειμένου
* Πολύ καλό επίπεδο κατανόησης των ιδεών και του συναισθηματικού κλίματος του κειμένου.
* Πολύ καλή τεκμηρίωση της απάντησης με αναφορές-παραπομπές στο κείμενο
1. Κειμενικοί δείκτες και στοιχεία συγκειμένου (του λογοτεχνικού κειμένου)
* Πολύ καλή κατανόηση των επιλογών του συγγραφέα (κειμενικοί δείκτες, συγκείμενο), σχετικά με την οργάνωση και τη δομή του λογοτεχνικού κειμένου.
* Πλούσιες αναφορές παραδειγμάτων από το κείμενο και σε διαφορετικά πεδία των συγγραφικών επιλογών (σχετικά με τη γλώσσα, την τεχνική, το ύφος, τα εκφραστικά σχήματα κ.λπ.)
1. Οργάνωση και γλωσσική έκφραση ερμηνευτικού σχολίου
* Πολύ καλή παρουσίαση της ερμηνευτικής εκδοχής με την απαραίτητη αλληλουχία και συνοχή
* Ακρίβεια στη χρήση γραμματικοσυντακτικών φαινομένων
* Πλούσιο λεξιλόγιο

**ΕΡΓΑΣΙΑ**

Ακολουθώντας τις οδηγίες που σας δόθηκαν παραπάνω, προσπαθήστε να απαντήσετε την ερώτηση Δ («Θεσσαλονίκη, Μέρες του 1969 μ.Χ.»: Ποιο είναι το ερώτημα που προκύπτει, κατά τη γνώμη σας, από τους στίχους 15 και 17 του ποιήματος; Αυτό το θέμα τι σημαίνει για σας;).

 **Θεσσαλονίκη, Μέρες του 1969 μ.Χ**.   Μανόλης Αναγνωστάκης

Το ποίημα ανήκει στη συλλογή Ο Στόχος (1970). Πρωτοδημοσιεύτηκε στα [*Δεκαοχτώ Κείμενα*](http://www.hprt-archives.gr/V3/public/main/page-assetview.aspx?tid=8597&mst=00:36:58:00&autostart=1), που η έκδοσή τους αποτέλεσε την πρώτη πράξη ομαδικής δημόσιας αντίστασης των πνευματικών ανθρώπων κατά της δικτατορίας. Είναι ποίημα πολιτικό, όπως εξάλλου και πολλά άλλα ποιήματα του Αναγνωστάκη, και απηχεί την πολιτική και κοινωνική κατάσταση από τη μετακατοχική περίοδο και τη στρατιωτική δικτατορία.

|  |  |
| --- | --- |
|   | [Στην οδό Αιγύπτου —πρώτη πάροδος δεξιά1—](http://ebooks.edu.gr/modules/ebook/show.php/DSGL-C131/595/3928%2C17251/)Τώρα υψώνεται το μέγαρο της Τράπεζας ΣυναλλαγώνΤουριστικά γραφεία και πρακτορεία μεταναστεύσεως.Και τα παιδάκια δεν μπορούνε πια να παίζουνε απότα τόσα τροχοφόρα που περνούνε. |
| 5 | Άλλωστε τα παιδιά μεγάλωσαν, ο καιρός εκείνος πέρασε που ξέρατε |
|   | Τώρα πια δε γελούν, δεν ψιθυρίζουν μυστικά, δεν εμπιστεύονται,Όσα επιζήσαν, εννοείται, γιατί ήρθανε βαριές αρρώστιες από τότεΠλημμύρες, καταποντισμοί, σεισμοί, θωρακισμένοι στρατιώτες,Θυμούνται τα λόγια του πατέρα: εσύ θα γνωρίσεις καλύτερες μέρες |
| 10 | Δεν έχει σημασία τελικά αν δεν τις γνώρισαν, λένε το μάθημαοι ίδιοι στα παιδιά τους |
|   | Ελπίζοντας πάντοτε πως κάποτε θα σταματήσει η αλυσίδαΊσως στα παιδιά των παιδιών τους ή στα παιδιά των παιδιώντων παιδιών τους.Προς το παρόν, στον παλιό δρόμο που λέγαμε, υψώνεταιη Τράπεζα Συναλλαγών |
| 15 | —εγώ συναλλάσσομαι, εσύ συναλλάσσεσαι αυτός συναλλάσσεται— |
|   | Τουριστικά γραφεία και πρακτορεία μεταναστεύσεως—εμείς μεταναστεύουμε, εσείς μεταναστεύετε, αυτοί μεταναστεύουν—[Όπου και να ταξιδέψω η Ελλάδα με πληγώνει, έλεγε κι ο Ποιητής2](http://ebooks.edu.gr/modules/ebook/show.php/DSGL-C131/595/3928%2C17251/)Η Ελλάδα με τα ωραία νησιά, τα ωραία γραφεία,τις ωραίες εκκλησιές |
|  |  |
|  | [Η Ελλάς των Ελλήνων3](http://ebooks.edu.gr/modules/ebook/show.php/DSGL-C131/595/3928%2C17251/). |

1. Ο στίχος βρίσκεται και στο ποίημα Πόλεμος, που γράφτηκε το 1941 (όταν ο ποιητής ήταν μόλις 16 ετών): «Στην οδό Αιγύπτου (πρώτη πάροδος δεξιά) τα κορίτσια κοκαλιασμένα περιμένανε απ' ώρα τον Ισπανό με τα τσιγαρόχαρτα».

2. Ο Γιώργος Σεφέρης.

3. Υπαινίσσεται το σύνθημα της στρατιωτικής δικτατορίας: Ελλάς Ελλήνων Χριστιανών.